[Foto’s] Luukse sportmotor erg beskadig op N3-snelwegDie motor se wrak. Foto: Rescue Care ŉ Man in sy 20’s is Vrydag in die vroeë oggendure beseer in ŉ ongeluk op die N3-snelweg in KwaZulu-Natal waartydens ŉ silwer Jaguar XK erg beskadig is. Volgens Garrith Jamieson, operasionele direkteur van Rescue Care-paramedici, het die ongeluk omstreeks 05:00 in die noordelike gedeelte van die snelweg naby die M13-wisselaar buite Pinetown plaasgevind. “Die man was alleen in die voertuig toe hy beheer daaroor verloor het. Die motor het gerol en op sy wiele tot stilstand gekom,” het Jamieson gesê. Die man het matige beserings opgedoen. Hy is op die toneel gestabiliseer en na ŉ nabygeleë hospitaal geneem vir verdere behandeling. Die oorsaak van die ongeluk is nog nie bekend nie en word ondersoek. Dit lyk nie of daar nog ŉ voertuig in die ongeluk betrokke was nie. Die motor se wrak. Foto: Rescue Care